Nikolai Degtjarenko

**Nikolai Degtjarenko** (sündinud 14. jaanuaril 1981 Kohtla-Järvel) on Eesti poliitik, ühiskonnategelane, ettevõtja, Tallinna Linnavolikogu VI koosseisu liige, Maardu Linnavolikogu VII, VIII ja IX koosseisu liige, Maardu Linnavolikogu opositsiooniliider, valimisliidu "Maardu Hääl" juht. NV Trade OÜ juhatuse liige.

## Hariduskäik
1995. aastal lõpetas kiitusega lõpetas Jõhvi Kunstikooli.
1999. aastal lõpetas Kohtla-Järve Tammiku Gümnaasiumi.
2003. aastal sai tehnikateaduste bakalaureusekraadi tootearenduse valdkonnas Tallinna Tehnikaülikoolis (TTÜ).
2007. aastal omandas tehnikateaduste magistrikraadi tootearenduse ja juhtimise valdkonnas Tallinna Tehnikaülikoolis (TTÜ).
2013. aastal sai doktorikraadi Peterburi Riiklikus Inseneriteaduse ja Majanduse Ülikoolis ENGECON (Saint-Petersburg State Academy for Engineering and Economics).
Lisaks on läbinud koolituse Columbia ülikoolis New Yorgis 2001. aastal ja 2003. aastal osalenud Tallinnas International Republican Institute'i kursustel „Valimiskampaaniate läbiviimise oskused tsentristlikes ja vasakpoolsetes erakondades“.

## Ühiskondlik-poliitiline tegevus
Üliõpilasena valiti Nikolai Degtjarenko korduvalt Tallinna Tehnikaülikooli Üliõpilasesindusse. Septembrist 2004 kuni septembrini 2005 oli ta Tallinna Tehnikaülikooli nõukogu liige. 

Aastal 2002 astus ta Eesti Keskerakonna Noortekogusse, ajavahemikul 30.07.2003 - 20.11.2017 oli Keskerakonna liige. Aastatel 2004, 2006 ja 2008 valiti ta Keskerakonna Noortekogu juhatusse. 

Maist 2006 kuni augustini 2008 oli Nikolai Degtjarenko Tallinna linnavolikogu liige, tegutsedes linnavara ja linnamajanduse komisjonis ning oli Tallinna Eluasemefondi nõukogu liige. 2008. aastal oli keskerakondlane Nikolai Degtjarenko ainus volikogu liige, kes külastas kõiki volikogu istungeid.. 2008. aastal valiti ta Mustamäe linnaosa halduskogu kultuuri-, spordi- ja hariduskomisjoni esimeheks. 

Degtjarenko oli Tallinna linnavolikogus 2008. aasta augusti lõpuni, seejärel sai ta Mustamäe linnaosa asevanemaks.
Mustamäe linnaosa valitsuses töötas Degtjarenko kuni 2010. aastani. 

2013. aastal valiti ta VII koosseisu Maardu linnavolikogu liikmeks. 2016. aastast on ta Maardu linnavolikogu Keskfraktsiooni aseesimees. Ta astus Keskerakonnast välja 2017. aastal. Kohalikel valimistel 2017. aastal valiti tagasi VIII koosseisu Maardu linnavolikogu liikmeks, saades kõikidest linnavolikogu saadikukandidaatidest häälte arvu poolest isiklikult teise valimistulemuse. 

13. veebruaril 2020 valiti osaühing NV Trade, mille omanik ja juht on Nikolai Degtjarenko, Äripäeva poolt peetaval XX Gaselli Kongressil, Eesti kõige kiiremini arenevaks ettevõtteks. 

Ta kandideeris parteituna 2023. aasta valimistel Eestimaa Roheliste nimekirjas Riigikokku, kogus valimisringkonnas nr 4 (Harju- (v.a Tallinn) ja Raplamaa) 183 häält ning ei osutunud valituks. Nikolai Degtjarenko on Maardu linna valimisliidu "Maardu Hääl" juht. 

Alates 2026. aastast on ta Erakonna Parempoolsed liige, erakonna volikogu liige, Kesklinna, Pirita ja Lasnamäe piirkonna juhatuse liige ning Lasnamäe osakonna juht.

## Isiklik
Nikolai Degtjarenko õde on mükoloog Polina Degtjarenko, kellele anti 2021. aastal Eesti noore looduskaitsja auhind. Nikolai Degtjarenko ema Irina Degtjarenko oli spetsialist töökaitse ja keskkonna valdkonnas, fosforiidisõja ajal. Degtjarenko on sertifitseeritud sukelduja ja purjetaja. Pikka aega on ta olnud KVN Eesti žürii liige.

## Viited

## Välislingid
*Delfi: "Дегтяренко — депутат-отличник"